Appèlhof van Suid-Afrika - Wikipedia
Appèlhof van Suid-Afrika
Gebou van die Appèlhof van Suid-Afrika in Bloemfontein.
Die Appèlhof van Suid-Afrika (voorheen bekend as die Appèlafdeling van die Hooggeregshof) is Suid-Afrika se hoogste appélhof. Die hof is in Bloemfontein, die setel van die land se regterlike gesag, geleë.
Die Unie van Suid-Afrika is in 1910 uit vier Britse kolonies gestig. Die hoogste howe van hierdie kolonies het provinsiale afdelings van die nuwe Hooggeregshof van Suid-Afrika geword. 'n Appèlafdeling is geskep as 'n suiwer appélhof met 'n hoër gesag as die provinsiale afdelings. Dit was die setel van 'n paar van die land se mees uitgelese regters, soos C.J. Innes, C.J. Watermeyer, J.A. Galgut, C.J Wessels en J.A. Schreiner.
In 1994 is die Grondwetlike Hof van Suid-Afrika geskep, wat 'n hoër gesag as die Appèlafdeling het, maar dit kon slegs grondwetlike aangeleenthede aanhoor. Die Appèlafdeling was dus steeds die hoogste hof vir nie-grondwetlike aangeleenthede.
In 1997 word die Appelafdeling die Appèlhof van Suid-Afrika en kry dit grondwetlike jurisdiksie, hoewel die stelsel van twee hooggeregshowe gebly het: die Grondwetlike Hof was die hoogste hof rakende grondwetlike aangeleenthede, maar die Appèlhof van Suid-Afrika was die hoogste hof rakende nie-grondwetlike aangeleenthede. Die Grondwetlike Hof het hul jurisdiksie egter breed geïnterpreteer. Die situasie is in Augustus 2013 regulariseer met 'n wysiging aan die Suid-Afrikaanse Grondwet wat die Grondwetlike hof algemene jurisdiksie gee.
Koördinate: 29°6′55.44″S 26°12′58.68″O﻿ / ﻿29.1154000°S 26.2163000°O﻿ / -29.1154000; 26.2163000
Ontsluit van "https://af.wikipedia.org/w/index.php?title=Appèlhof_van_Suid-Afrika&oldid=1613921"
Last edited on 18 November 2017, at 11:43
Die bladsy is laas op 18 November 2017 om 11:43 bygewerk.